HIRDETMÉNY

Tájékoztatjuk az érintett Partnereket, hogy Kincsesbánya Község Önkormányzata a településkép védelméről szóló 2016. évi LXXIV. törvény, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012 (XI. 8.) Korm. rendelet, valamint a Kincsesbánya Község Önkormányzat Képviselő-testületének a partnerségi egyeztetés szabályairól szóló 10/2017.(VII. 17.) önkormányzati rendelete szerint megindított eljárásban elkészült Kincsesbánya Településképi Arculati Kézikönyve és a településképvédelméről szóló rendelet-tervezetének véleményezési dokumentációja.

A Településképi Arculati Kézikönyv a lakosság és a döntéshozók tájékoztatását segítő, szemléletformáló kiadvány. Célja, hogy lényegretörően, mindenki számára érthető módon mutassa be a város építészeti arculatát meghatározó jellemzőit, épített és természeti értékeit, valamint a helyiek közös lakókörnyezetének minőségi alakításával kapcsolatos elvárásait, javaslatait. Az elkészült kiadvány közérthető formában, jó példák bemutatásával segítséget nyújt az építtetők és építészek számára is annak érdekében, hogy esztétikus otthonok és épületek alakulhassanak ki.

A Településképi Arculati Kézikönyv és a településképi rendelet készítésénél célunk, hogy minél szélesebb körben ismertté váljon, és mindenki számára lehetőséget nyújtsunk arra, hogy ötleteit, véleményét megismerjük, és azt a kézikönyvbe beépítsük. Fontos szempont, hogy a dokumentumokat széles körű helyi támogatás övezze, mert azok hosszú távon befolyásolják a település épített és természeti környezetének alakulását, így a település életét, a helyi lakosság lakókörnyezetét.

**A Településképi Arculati Kézikönyv véleményezési dokumentációja 2018. június 29-ét követően megtekinthető a község hivatalos honlapján (**[www.kincsesbanya.hu](http://www.kincsesbanya.hu)**), valamint a Polgármesteri Hivatalbanügyfélfogadási időben.**

**A dokumentummal kapcsolatos észrevételeiket írásos formában Kincsesbánya Polgármesteréhez címezveírásbannyújtsák be vagy elektronikusan** jegyzo@kincsesbanya.hu**email címre juttassák el 2018. július 23-ig.**

Kincsesbánya Község Önkormányzata a fenti témával kapcsolatban **lakossági fórum**ot tart, melynek ideje: 2018. július 16. (hétfő) 17 óra

helyszíne: Művelődési Ház

**Kincsesbánya, 2018. június 28.**

 **Bajkai János**

 **polgármester**